Publication: Magyar Közlöny
Issue: MK-2011-21 (Year: 2011, Number: 21)
Era: contemporary
Section: 2011. évi XI. törvény
Paragraph Index: 759

58. cikk Vállalkozások átalakítása és privatizálása Felismerve, hogy a privatizálás alapvetõ fontosságú a fenntartható gazdasági fellendüléshez, a Felek megegyeznek abban, hogy együttmûködnek a szükséges intézményi, jogi és metodológiai keret fejlesztéséhez. Külön figyelmet szentelnek a privatizációs folyamat rendes és átlátható természetére. A technikai segítségnyújtás elõterében a következõk állnak: – egy intézményi alap további kialakítása az üzbég parlamenten belül, amely képes meghatározni és levezetni a privatizációs folyamatot, – egy privatizációs stratégia további kialakítása az üzbég parlamenten belül, beleértve a jogalkotási keretet és végrehajtási mechanizmusokat, – a földhasználat és tulajdon piaci megközelítésének, továbbá a föld privatizálásának elõmozdítása, – a privatizációra még nem felkészült vállalkozások átszervezése, – a magánvállalkozások fejlesztése, különösen a kis- és középvállalkozások ágazatában, – egy beruházási privatizációs alap rendszer kialakítása. Ezen együttmûködés célja továbbá, hogy hozzájáruljon az Üzbég Köztársaságban található közösségi befektetések fejlesztéséhez.

Source: https://magyarkozlony.hu/hivatalos-lapok/0e3e03cc69136dc2dac26c75f666cd1971a67504/dokumentumok/820a3f8c78c168a29e0ba46b8a4f41bc6fbc702d/letoltes